Vetrarstarf Briddsfélags Borgarfjarðar hefst næstkomandi mánudagskvöld , 6. október , kl. 20 . Sem fyrr verður spilað í Logalandi . “ Við byrjum á léttum eins kvölds tvímenningi á mánudag og dustum rykið af spilastokkunum . Ég vil nota tækifærið og hvetja alla áhugasama briddsspilara til að vera með , til okkar eru allir velkomnir . Ef fólk vantar spilafélaga þá get ég orðið innan handar við pörun við aðra spilara . Síminn hjá mér er 893-6538 , ” segir Jón Eyjólfsson á Kópareykjum , formaður BB í samtali við Skessuhorn .